
REFERAT

Privind constituirea Comisiei de evaluare şi analiză a performanţelor sportive obţinute de echipele asociate cu Municipiul Timişoara 

Municipiul Timişoara a încheiat contracte de asociere cu următoarele echipe sportive:

1. SC Politehnica 1921 Ştiinţa Timişoara & Invest SA – HCL 127/ 20.03.2008, modificată prin HCL 177 / 15.04.2008

2. Baschet Club Municipal ELBA Timişoara prin HCL 96 / 26.02.2008

3. Club Sportiv Municipal CALOR Timişoara prin HCL 95 / 26.02.2008

4. Handbal Club Municipal Universitatea Timişoara (fete) - prin HCL 94 / 26.02.2008

5. Universitatea Handbal Club Municipal Politehnica Izometal Timişoara (handbal masculin) - prin HCL 93 / 26.02.2008
6. Club Sportiv Rugby Club Municipal Timişoara – prin HCL 98 / 26.02.2008

Comisia de evaluare şi analiză sportivă a performanţelor obţinute de echipele asociate cu Municipiul Timişoara a fost aprobată prin HCL nr. 46 / 29.01.2008 şi are următoarea componenţă:

1. Viceprimar – Adrian Orza

2. Director Comunicare – Violeta Mihalache

3. Consilier din cadrul Biroului Relaţii Publice, Învăţământ, Sport, Cultură – Marius Olaru

4. Consilier local: Silviu Sarafoleanu

5. Consilier local: Daniel Craşovan

6. Consilier local: Eugenia Tonenchi

7. Consilier local: Sergiu Ştirbu

8. Consilier local: Bogdan Achimescu

Urmare a modificării componenţei Consiliului Local al Municipiului Timişoara prin alegerile locale de la 01.06.2008, se impune constituirea unei noi comisii de evaluare. 

Având în vedere cele de mai sus, propunem aprobarea de către Consiliul Local al Municipiului Timişoara a unui proiect de hotărâre privind constituirea unei noi Comisii de evaluare şi analiză a performanţelor sportive obţinute de echipele asociate cu Municipiul Timişoara. Această comisie va avea în componenţă, din parte executivului Primăriei Municipiului Timişoara, pe domnul Viceprimar Adrian Orza şi pe doamna Director Comunicare Violeta Mihalache, ceilalţi 5 membri ai comisiei urmând să fie desemnaţi din partea Consiliului Local.

